Държавен вестник, бр. 109, 2013 г., стр. 101

БРОЙ  109	
Д Ъ Р Ж А В Е Н  В Е С Т Н И К 	
СТР.  101  
(8) В случай че комисията издаде решение, 
без да вземе предвид представеното становище 
на ЕОЦКП по ал. 6 и/или ал. 7, тя незабавно 
уведомява ЕОЦКП за това и посочва причи-
ните за отклоняването от представеното ста-
новище. В случай че заявителят възнамерява 
да предлага управлявани от него алтернативни 
инвестиционни фондове на територията на 
други държави членки и/или други държави 
членки са държави по произход на управлявани 
от заявителя алтернативни инвестиционни 
фондове, уведомлението по изречение първо 
се изпраща и до компетентните органи на 
тези държави членки.
Чл. 209. (1) Комисията отказва издаването 
на лиценз или разширяване на притежавания 
лиценз с мотивирано решение, ако:
1. е налице някое от условията по чл. 202, 
ал. 1, т. 1 – 9;
2. определянето на Република България 
като референтна държава членка не е в 
съответствие с чл. 207, ал. 2 или това оп-
ределяне не се подкрепя от стратегията на 
заявителя за предлагане на управлявани от 
него алтернативни инвестиционни фондове 
на територията на държави членки;
3. законният представител на заявителя не 
отговаря на изискванията на чл. 223;
4. не са налице подходящи договорености 
за сътрудничество между комисията, ком-
петентните органи на държавата членка по 
произход на съответните алтернативни ин-
вестиционни фондове и надзорните органи 
на третата държава, в която е седалището на 
заявителя, осигуряващи ефикасен обмен на 
информация, който позволява на компетент-
ните органи да изпълняват своите задължения 
във връзка с надзора на заявителя;
5. третата държава, в която е седалището 
на заявителя, е посочена като отказваща съ-
действие държава или територия в списъка 
на Работната група за финансови действия;
6. няма сключено двустранно или мно-
гостранно споразумение между Република 
България и третата държава, в която е се-
далището на заявителя, в съответствие със 
стандартите, установени в член 26 от Модел 
на данъчна спогодба за доходите и имуще-
ството на Организацията за икономическо 
сътрудничество и развитие относно доходите 
и капитала, осигуряващо ефективен обмен на 
информация по данъчни въпроси;
7. са налице пречки за ефективното упраж-
няване на надзорните функции на комисията 
или на заместник-председателя, произтичащи 
от или във връзка с прилагането на нормативен 
или административен акт на трета държава, 
приложим за заявителя, или от ограничения 
в надзорните правомощия на компетентните 
органи на третата държава;
8. заявителят не отговаря на другите изис-
квания, установени със закона и с актовете 
по прилагането му, освен ако не са налице 
предпоставките за освобождаването му от 
тях по чл. 208, ал. 3.
(2) В случаите по ал. 1, т. 3 и 8 и чл. 202, 
ал. 1, т. 1, 2 и 4 комисията може да откаже 
окончателно издаването на лиценз само ако 
заявителят не е отстранил несъответствията 
и не е представил изискуемите документи в 
определения от нея срок по чл. 201, ал. 6.
(3) Комисията може да откаже издаването 
на лиценз, ако не могат да се идентифицират 
действителните собственици на акционер с 
квалифицирано участие.
(4) В случаите на отказ заявителят може 
да направи ново искане за издаване на лиценз 
не по-рано от 6 месеца от влизането в сила 
на решението за отказ.
(5) В случай че компетентен орган на 
установен в държава членка алтернативен 
инвестиционен фонд не се присъедини свое-
временно към договорености, предвидени в 
ал. 1, т. 4, комисията може да уведоми ЕОЦКП 
за осигуряване на съдействие в съответствие 
с чл. 19 от Регламент (ЕС) № 1095/2010.
Чл. 210. (1) Лице, получило лиценз по 
този раздел, може да започне да извършва 
разрешената му дейност в съответствие с 
данните, представени към заявлението, след 
влизането в сила на издадения лиценз, ако 
към заявлението за издаване на лиценз са 
представени всички необходими данни и 
документи по чл. 208, ал. 1.
(2) Лице, получило лиценз по този раздел, 
което не е представило към заявлението 
за издаване на лиценз всички необходими 
данни и документи съгласно чл. 208, ал. 1, 
може да започне да управлява алтернативни 
инвестиционни фондове след влизането в 
сила на издадения лиценз и представянето 
на всички необходими данни и документи по 
чл. 208, ал. 1. Член 203, ал. 2 – 6 се прилагат 
съответно.
Чл. 211. (1) В случай че лице, получило 
лиценз по този раздел, в срок две години от 
издаването на лиценза промени стратегията 
си за предлагане на управлявани от него 
алтернативни инвестиционни фондове на 
територията на държави членки по начин, 
който би повлиял на определянето на Репуб- 
лика България като референтна държава 
членка в съответствие с чл. 207, ако тази 
стратегия беше представена към заявлението 
за издаване на лиценз, лицето уведомява за 
това комисията преди прилагането на новата 
стратегия, посочва референтната държава 
членка, определена съгласно чл. 207, и новата 
стратегия и представя променената стратегия 
и данните по чл. 208, ал. 1, т. 6 за законния 
представител в новата референтна държава 
членка.